ประกาศกรมการค้าต่างประเทศเรื่องกำหนดโครงสร้าง อำนาจหน้าที่และสถานที่ติดต่อเพื่อขอรับข้อมูลข่าวสารของกรมการค้าต่างประเทศ[๑] เพื่อปฏิบัติให้เป็นไปตามมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ กรมการค้าต่างประเทศ จึงออกประกาศไว้ดังต่อไปนี้ข้อ ๑ กรมการค้าต่างประเทศมีโครงสร้างและการจัดแบ่งส่วนราชการภายใน ดังต่อไปนี้(๑.๑) สำนักงานเลขานุการกรม(๑.๒) กองกฎหมาย(๑.๓) กองคลัง(๑.๔) กองความร่วมมือการค้าและการลงทุน(๑.๕) กองบริหารการค้าข้าว(๑.๖) กองบริหารการค้าสินค้าทั่วไป(๑.๗) กองบริหารการนำเข้าและรับรองถิ่นกำเนิด(๑.๘) กองบริหารสินค้าข้อตกลงและมาตรการการค้า(๑.๙) กองปกป้องและตอบโต้ทางการค้า(๑.๑๐) กองมาตรฐานสินค้านำเข้าส่งออก(๑.๑๑) กองสิทธิประโยชน์ทางการค้า(๑.๑๒) ศูนย์เทคโนโลยีสารสนเทศและการสื่อสาร(๑.๑๓) สำนักบริการการค้าต่างประเทศ(๑.๑๔) สำนักนโยบายและยุทธศาสตร์การค้า(๑.๑๕) สถาบันส่งเสริมสินค้าเกษตรนวัตกรรมข้อ ๒ อำนาจหน้าที่ของส่วนราชการภายในกรมการค้าต่างประเทศมีดังนี้(๒.๑) กลุ่มตรวจสอบภายในมีอำนาจหน้าที่ในการตรวจสอบการดำเนินงานภายในกรม และสนับสนุนการปฏิบัติงานของกรมรับผิดชอบงานขึ้นตรงต่ออธิบดีดังนี้(๑) ดำเนินการเกี่ยวกับการตรวจสอบด้านการบริหาร การเงินและการบัญชีของกรม(๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย(๒.๒) กลุ่มพัฒนาระบบบริหาร มีอำนาจหน้าที่ในการพัฒนาการบริหารของกรมให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่ออธิบดีดังนี้(๑)เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม(๒) ติดตามประเมินผลและจัดทำรายงานเกี่ยวกับการพัฒนาระบบราชการภายในกรม(๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานในสังกัดกรม(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๓) สำนักงานเลขานุการกรม มีอำนาจหน้าที่ดังต่อไปนี้(๑) ปฏิบัติงานสารบรรณของกรม(๒) ดำเนินการเกี่ยวกับงานช่วยอำนวยการและงานเลขานุการของกรม(๓) ดำเนินการจัดระบบงาน บริหารงาน และพัฒนาทรัพยากรบุคคลของกรม(๔) ดำเนินการเกี่ยวกับงานพิธีการต้อนรับคณะผู้แทนการค้า(๕) ดำเนินการประชาสัมพันธ์นโยบายและผลการปฏิบัติงานรวมทั้งเผยแพร่ความรู้ ความเข้าใจเกี่ยวกับสถานการณ์การค้าและการตลาดที่เกี่ยวข้อง(๖) เป็นศูนย์ให้บริการด้านข้อมูลข่าวสาร(๗)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของกรม(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย(๒.๔) กองกฎหมาย มีอำนาจหน้าที่ดังต่อไปนี้(๑) ศึกษา วิเคราะห์ และดำเนินการพัฒนากฎหมาย กฎและระเบียบที่อยู่ในอำนาจหน้าที่ของกรม ให้สอดคล้องกับนโยบายพันธกรณีระหว่างประเทศ หลักกติกาสากล และสถานการณ์การค้าระหว่างประเทศ(๒) ตรวจพิจารณาและยกร่างกฎหมาย กฎ ระเบียบ ข้อบังคับ ประกาศ คำสั่งและนิติกรรมและสัญญาที่อยู่ในอำนาจหน้าที่ของกรม(๓) ให้ความเห็น คำปรึกษา แนะนำ และพิจารณาวินิจฉัยตีความกฎหมาย กฎระเบียบ ข้อบังคับ ประกาศ คำสั่ง และนิติกรรมและสัญญา เพื่อประกอบการดำเนินงาน(๔) ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่งและอาญา งานคดีปกครองและงานคดีอื่นที่อยู่ในอำนาจหน้าที่ของกรม(๕) เป็นศูนย์ข้อมูลกฎหมาย กฎ และระเบียบทางการค้าของกรม(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๕) กองคลัง มีอำนาจหน้าที่ดังต่อไปนี้(๑) ดำเนินการเกี่ยวกับการเงิน การบัญชี การงบประมาณ การพัสดุ อาคาร สถานที่และยานพาหนะของกรม(๒) ดำเนินการเกี่ยวกับการเงิน การบัญชี การพัสดุของเงินนอกงบประมาณด้านเงินทุนหมุนเวียนค้าข้าว เงินกองทุนรวมเพื่อช่วยเหลือเกษตรกรเงินกองทุนส่งเสริมการค้าระหว่างประเทศ และเงินกองทุนอื่นที่เกี่ยวข้อง(๓) ดำเนินการติดตาม ประสานหน่วยงานที่เกี่ยวข้องและแก้ไขปัญหาในด้านการเงินและการบัญชีให้เป็นไปตามสัญญาซื้อขายข้าวระหว่างรัฐบาลต่อรัฐบาลและบริหารจัดการหนี้ค้างชำระค่าข้าวรัฐบาลต่างประเทศ(๔) บริหาร ติดตาม และดำเนินงานด้านการเงินและการคลังตามนโยบายและมาตรการเฉพาะของรัฐบาล(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๖) กองความร่วมมือการค้าและการลงทุน มีอำนาจหน้าที่ดังต่อไปนี้(๑) ศึกษาและวิเคราะห์สถานการณ์ นโยบาย มาตรการ กฎและระเบียบทางการค้าและการลงทุน และการสร้างเครือข่ายในการดำเนินธุรกิจประเมินศักยภาพการแข่งขันของไทย เพื่อเสนอนโยบาย เป้าหมาย กลยุทธ์และลู่ทางในการขยายการค้าและการลงทุนกับประเทศเพื่อนบ้าน และประเทศในภูมิภาค(๒) เสนอความเห็นและแนวทางการแก้ไขปัญหา อุปสรรค และข้อกีดกันที่มีผลกระทบต่อการค้าและการลงทุนในประเทศเพื่อนบ้าน และประเทศในภูมิภาค รวมทั้งให้การสนับสนุนและประสานความร่วมมือกับประเทศเพื่อนบ้านและประเทศในภูมิภาคเพื่อสร้างโอกาสทางการค้าและการลงทุน(๓) เป็นหน่วยงานกลางในการประสานความร่วมมือและอำนวยความสะดวกทางการค้าและการลงทุนภายใต้กรอบความร่วมมือทางเศรษฐกิจในภูมิภาคและอนุภูมิภาคกับประเทศเพื่อนบ้าน(๔) ศึกษาและวิเคราะห์นโยบาย มาตรการ และรูปแบบทางการค้าทั้งของไทยและต่างประเทศ เพื่อพัฒนารูปแบบการค้าใหม่ เสริมการค้าปกติและส่งเสริมการค้าตามนโยบายรัฐบาลและความตกลงทางการค้าระหว่างประเทศ(๕) ดำเนินการเกี่ยวกับงานเลขานุการของคณะกรรมการ คณะอนุกรรมการหรือคณะทำงานที่เกี่ยวข้องภายใต้ความร่วมมือทางเศรษฐกิจในภูมิภาคอาเซียนและอนุภูมิภาคกับประเทศเพื่อนบ้านในการกำหนดยุทธศาสตร์และกลยุทธ์ และเป็นหน่วยงานกลางในการประสานงานความร่วมมือติดตามความคืบหน้าการดำเนินงาน และสนับสนุนการปฏิบัติงาน(๖) เป็นหน่วยงานกลางในการประสานแผนปฏิบัติการ เพื่อส่งเสริมการค้าและการลงทุนในประเทศภูมิภาค และเป็นศูนย์ข้อมูลการค้าและการลงทุนในภูมิภาค(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๗) กองบริหารการค้าข้าว มีอำนาจหน้าที่ดังต่อไปนี้(๑) ศึกษา วิเคราะห์ และติดตามสถานการณ์การผลิต การค้าและการตลาดสินค้าข้าว เพื่อประกอบการกำหนดนโยบาย มาตรการ และแผนการส่งออกข้าว(๒) จัดทำ และปรับปรุงมาตรการ กฎและระเบียบบริหารการส่งออกและนำเข้าสินค้าข้าวให้เป็นไปตามนโยบายและสอดคล้องกับสถานการณ์และความตกลงระหว่างประเทศ(๓) เจรจาและทำสัญญาซื้อขายข้าวในรูปแบบต่าง ๆ ตามนโยบายรัฐและดำเนินการส่งมอบข้าวตามสัญญา รวมทั้งแก้ไขปัญหาในการส่งมอบและติดตามภาระผูกพันตามสัญญา(๔)จัดสรรปริมาณการส่งออกและนำเข้าข้าวตามพันธกรณีและความตกลงทางการค้ารวมทั้งกำกับดูแลและตรวจสอบการส่งออกและนำเข้าให้เป็นไปตามประกาศและระเบียบที่กำหนด(๕) เสริมสร้างความสัมพันธ์และแสวงหาความร่วมมือกับภาครัฐและภาคเอกชนในประเทศผู้ผลิตและประเทศคู่ค้ารวมทั้งเผยแพร่ประชาสัมพันธ์และสร้างภาพลักษณ์ข้าวไทยในตลาดโลก(๖) ดำเนินการเกี่ยวกับงานเลขานุการของคณะกรรมการสำรองอาหารเพื่อความมั่นคงแห่งภูมิภาคอาเซียน คณะกรรมการจัดหาเรือขนส่งข้าวรัฐบาลและคณะอนุกรรมการกลั่นกรองโครงการขอใช้เงินกองทุนส่งเสริมการค้าระหว่างประเทศในส่วนของค่าธรรมเนียมพิเศษการส่งออกข้าวรวมทั้งคณะกรรมการ คณะอนุกรรมการ และคณะทำงานที่เกี่ยวข้อง(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๘) กองบริหารการค้าสินค้าทั่วไป มีอำนาจหน้าที่ดังต่อไปนี้(๑) ศึกษาและวิเคราะห์นโยบาย มาตรการและระเบียบบริหารทางการค้าของสินค้าที่อยู่ในความรับผิดชอบทั้งของไทยและต่างประเทศทั้งการค้าปกติและภายใต้พันธกรณี ความตกลงระหว่างประเทศตลอดจนติดตามสถานการณ์การผลิต การค้า เพื่อประกอบการพิจารณา และกำหนดกลยุทธ์แนวทางการพัฒนาการค้า มาตรการและระเบียบบริหารทางการค้าให้สอดคล้องกับนโยบายและสถานการณ์การค้ารวมทั้งประเมินศักยภาพการแข่งขันและผลกระทบต่อการส่งออกและนำเข้าสินค้าที่รับผิดชอบ(๒) พิจารณากำหนดหรือเสนอความเห็นเพื่อปรับปรุงแก้ไขมาตรการ กฎและระเบียบบริหารการส่งออกและนำเข้าสินค้าในความรับผิดชอบทั้งในเชิงรุกและเชิงรับ(๓)จัดทำประกาศหรือระเบียบเพื่อการบริหารจัดการสินค้าส่งออกและนำเข้าตามนโยบายและความตกลงพันธกรณี รวมทั้งให้สอดคล้องกับสถานการณ์การค้า(๔) ประสานความร่วมมือ และเป็นหน่วยงานกลางในการแก้ไขปัญหาอุปสรรคในการส่งออกและนำเข้าสินค้าที่อยู่ในความรับผิดชอบและติดตามความคืบหน้าการดำเนินงานตามนโยบายและมาตรการส่งออกและนำเข้าของหน่วยงานที่เกี่ยวข้อง(๕) ดำเนินการและกำกับดูแลเกี่ยวกับการอนุญาตหรือเสนอความเห็นเพื่อประกอบการพิจารณาอนุญาตส่งออกและนำเข้าสินค้าที่มีมาตรการจัดระเบียบ(๖)เป็นหน่วยงานกลางให้การสนับสนุนสินค้าที่อยู่ในความรับผิดชอบให้เป็นที่ยอมรับหรือปฏิบัติให้เป็นไปตามข้อกำหนดของประเทศคู่ค้า(๗)ให้คำแนะนำแนวทางปฏิบัติในการส่งออกและนำเข้าสินค้าที่อยู่ในความรับผิดชอบเผยแพร่ข้อมูลความเคลื่อนไหว กฎ ระเบียบและมาตรการทางการค้าทั้งของไทยและต่างประเทศให้คำปรึกษาแนะนำเพื่อแก้ไขปัญหาอุปสรรคเพื่อรักษาผลประโยชน์และลดความเสียหายทางการค้า(๘) ดำเนินการเกี่ยวกับงานเลขานุการของคณะกรรมการการค้าต่างประเทศและคณะกรรมการที่เกี่ยวข้องกับการกำหนดนโยบายและมาตรการส่งออกและนำเข้าสินค้าที่อยู่ในความรับผิดชอบ(๙)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๙) กองบริหารการนำเข้าและรับรองถิ่นกำเนิดมีอำนาจหน้าที่ดังต่อไปนี้(๑) ศึกษา วิเคราะห์ และติดตามสถานการณ์การนำเข้าในภาพรวมเพื่อประกอบการกำหนดนโยบายและมาตรการบริหารการนำเข้า ตลอดจนเตือนภัยล่วงหน้าและเสนอแนะแนวทางการใช้มาตรการที่เหมาะสม(๒) ศึกษาและวิเคราะห์สถานการณ์การค้าสิ่งทอทั้งภายในประเทศและต่างประเทศ รวมทั้งกฎ ระเบียบ นโยบาย และมาตรการการค้าสิ่งทอของประเทศคู่ค้าคู่แข่งขัน ตลอดจนเจรจา แก้ไขปัญหา อุปสรรคและมาตรการกีดกันทางการค้าสิ่งทอที่มีผลกระทบต่อการส่งออกสิ่งทอของไทยเพื่อเสนอแนะแนวทางแก้ไขปัญหาทั้งในเชิงรุกและเชิงรับ(๓) ศึกษา วิเคราะห์และตรวจสอบเพื่อป้องกันและแก้ไขปัญหาการแอบอ้างถิ่นกำเนิดสินค้า(๔)ตรวจสอบคุณสมบัติของสินค้าในเรื่องถิ่นกำเนิดสินค้าที่จะขอใช้สิทธิพิเศษทางภาษีศุลกากร(๕)ตรวจสอบย้อนหลังในเรื่องความถูกต้องของหนังสือรับรองถิ่นกำเนิดสินค้า(๖)บริหารจัดการเกี่ยวกับการรับรองถิ่นกำเนิดสินค้าด้วยตนเองของผู้ส่งออกให้เป็นไปตามประกาศและระเบียบที่กำหนด(๗)ดำเนินการเกี่ยวกับงานเลขานุการของคณะกรรมการบริหารนโยบายการนำเข้า(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๑๐) กองบริหารสินค้าข้อตกลงและมาตรการการค้ามีอำนาจหน้าที่ดังต่อไปนี้(๑) ศึกษาและวิเคราะห์นโยบาย มาตรการ และระเบียบบริหารทางการค้าทั้งการค้าปกติและภายใต้พันธกรณีความตกลงระหว่างประเทศ ติดตามสถานการณ์การผลิตการค้า และข้อมูลด้านเทคนิคทางการตลาดเพื่อประกอบการพิจารณากำหนดมาตรการและระเบียบบริหาร ทางการค้ารวมทั้งประเมินศักยภาพการแข่งขันและผลกระทบต่อการส่งออกและนำเข้า(๒) พิจารณากำหนดหรือเสนอความเห็นเพื่อประกอบการพิจารณากำหนดหรือปรับปรุงแก้ไขมาตรการและระเบียบบริหารการส่งออกและนำเข้าสินค้าทั้งในเชิงรุกและเชิงรับ(๓)จัดทำประกาศหรือระเบียบเพื่อการบริหารจัดการสินค้าส่งออกและนำเข้าให้เป็นไปตามนโยบายและมาตรการที่กำหนดรวมทั้งให้สอดคล้องกับสถานการณ์และความตกลงระหว่างประเทศ(๔) ทำความตกลงเกี่ยวกับปริมาณและเงื่อนไขการส่งออกและนำเข้าสินค้ากับหน่วยงานที่เกี่ยวข้องทั้งในประเทศและต่างประเทศ(๕) ดำเนินการและกำกับดูแลเกี่ยวกับการอนุญาตหรือเสนอความเห็นเพื่อประกอบการพิจารณาอนุญาตส่งออกและนำเข้าสินค้าที่รับผิดชอบ(๖)ดำเนินการจัดสรรและบริหารส่วนจัดสรรปริมาณการส่งออกและนำเข้าสินค้ารวมทั้งกำกับดูแล และตรวจสอบการส่งออกและนำเข้าให้เป็นไปตามประกาศและระเบียบที่กำหนด(๗) เสนอความเห็นและกำหนดปริมาณและเงื่อนไข รวมทั้งจัดสรรปริมาณการส่งออกและนำเข้าเพื่อออกประกาศและระเบียบเกี่ยวกับการบริหารจัดการสินค้าส่งออกและนำเข้าให้เป็นไปตามพันธกรณีขององค์การการค้าโลก(๘) ดำเนินการเพื่อรักษาเสถียรภาพและพัฒนาคุณภาพเพื่อยกระดับราคาสินค้าที่รับผิดชอบ(๙) สร้างระบบเตือนภัยทางการค้าและทำหน้าที่เป็นศูนย์ข้อมูลมาตรการทางการค้าโดยการเผยแพร่และให้คำแนะนำเกี่ยวกับกฎ ระเบียบ มาตรการทางการค้าและข้อมูลทางการค้าของประเทศคู่ค้า(๑๐)พัฒนาระบบควบคุมการส่งออกของไทยเพื่อให้สอดคล้องกับความตกลงระหว่างประเทศ(๑๑) ดำเนินการเกี่ยวกับงานเลขานุการของคณะกรรมการที่เกี่ยวข้องกับการกำหนดนโยบายและมาตรการส่งออกและนำเข้าสินค้าที่อยู่ในความรับผิดชอบและเป็นหน่วยงานกลางในการประสานความร่วมมือและติดตามความคืบหน้าการดำเนินงานตามนโยบายและมาตรการการส่งออกและนำเข้าของหน่วยงานที่เกี่ยวข้อง(๑๒) ดำเนินการแก้ไขปัญหาข้อกีดกันทางการค้า สนับสนุนให้มีการขยายการซื้อขายในรูปแบบต่าง ๆ และร่วมมือกับต่างประเทศเพื่อสร้างโอกาสทางการค้ารวมทั้งเผยแพร่ประชาสัมพันธ์เพื่อสนับสนุนและขยายตลาดสินค้าที่รับผิดชอบ(๑๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย(๒.๑๑) กองปกป้องและตอบโต้ทางการค้า มีอำนาจหน้าที่ดังต่อไปนี้(๑) ศึกษา วิเคราะห์และดำเนินการไต่สวนเพื่อประกอบการพิจารณาใช้มาตรการตอบโต้การทุ่มตลาดและการอุดหนุนและมาตรการปกป้องจากการนำเข้าสินค้าที่เพิ่มขึ้น(๒) ศึกษาและวิเคราะห์การใช้มาตรการตอบโต้การทุ่มตลาดและการอุดหนุนและมาตรการปกป้องของประเทศที่กล่าวหา เพื่อกำหนดกลยุทธ์ แนวทาง และสนับสนุนข้อมูลและข้อกฎหมายในการแก้ต่างร่วมกับภาคเอกชนไทย(๓) ศึกษา วิเคราะห์และเปรียบเทียบกฎหมายและแนวปฏิบัติในการใช้มาตรการตอบโต้การทุ่มตลาดและการอุดหนุนและมาตรการปกป้องของไทยกับประเทศต่าง ๆรวมทั้งติดตามความเคลื่อนไหวในการเปลี่ยนแปลงกฎหมายและแนวปฏิบัติตลอดจนข้อพิพาทที่เคยเกิดขึ้นรวมทั้งเข้าร่วมประชุมเจรจาแก้ไขกฎกติกาขององค์การการค้าโลกหรือความตกลงระหว่างประเทศต่างๆ ในส่วนที่เกี่ยวข้องกับมาตรการตอบโต้การทุ่มตลาดและการอุดหนุนและมาตรการปกป้องเพื่อพัฒนาการดำเนินงานของไทยให้มีประสิทธิภาพและเป็นที่ยอมรับในสากล(๔) ศึกษาและวิเคราะห์ประเด็น และข้อพิจารณาเพื่อกำหนดท่าทีของประเทศไทย จัดเตรียมกลยุทธ์รวมทั้งสนับสนุนข้อมูลและข้อเท็จจริง เพื่อต่อสู้ในกรณีพิพาทที่ไทยมีส่วนเกี่ยวข้องภายใต้การพิจารณาขององค์การการค้าโลกทั้งในส่วนที่ไทยเป็นผู้กล่าวหาเป็นผู้ถูกกล่าวหาหรือเป็นประเทศที่สามที่เข้าร่วมในกรณีพิพาท(๕) ให้คำปรึกษาและข้อเสนอแนะทางเทคนิคและวิชาการ รวมทั้งส่งเสริมและเผยแพร่ความรู้ในส่วนที่เกี่ยวข้องให้ผู้ประกอบการของไทย(๖) ศึกษา ติดตาม ประมวล จัดทำข้อมูลและวิเคราะห์ผลกระทบการใช้มาตรการตอบโต้การทุ่มตลาดและการอุดหนุนและมาตรการปกป้องของไทยและต่างประเทศเพื่อประกอบการพิจารณาเชิงนโยบายรวมทั้งเตรียมความพร้อมให้กับทุกฝ่ายที่เกี่ยวข้อง(๗) ติดตามผลการใช้มาตรการ จัดทำระบบข้อมูลเตือนภัย ประสานงานและติดตามสถานการณ์การนำเข้า เพื่อประกอบการพิจารณาในระดับนโยบาย(๘)ดำเนินการเกี่ยวกับงานเลขานุการของคณะกรรมการพิจารณาการทุ่มตลาดและการอุดหนุนและงานเลขานุการของคณะกรรมการพิจารณามาตรการปกป้อง รวมทั้งคณะอนุกรรมการและคณะทำงานที่เกี่ยวข้อง(๙)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๑๒) กองมาตรฐานสินค้านำเข้าส่งออก มีอำนาจหน้าที่ดังต่อไปนี้(๑) ศึกษาและวิเคราะห์สินค้าและมาตรฐานสินค้า รวมทั้งมาตรฐานสินค้าขององค์การระหว่างประเทศ ตลอดจนมาตรฐานระบบเพื่อประกอบการพิจารณาใช้มาตรการด้านมาตรฐานสินค้าเพื่อสนับสนุนการค้าระหว่างประเทศ(๒) ประสานการจัดทำแผน ส่งเสริมการพัฒนา และรักษาผลประโยชน์รวมทั้งแก้ไขปัญหาอุปสรรคด้านมาตรฐานสินค้าส่งออกและนำเข้า(๓) กำหนด เปลี่ยนแปลง และยกเลิกสินค้ามาตรฐาน มาตรฐานสินค้าหลักเกณฑ์และวิธีการจัดให้มีการตรวจสอบและการตรวจสอบมาตรฐานสินค้า รวมทั้งตรวจสอบกำกับดูแลคุณภาพสินค้า และการตรวจสอบมาตรฐานสินค้า(๔)ดำเนินการเกี่ยวกับการจดทะเบียนและการอนุญาตให้เป็นผู้ทำการค้าซึ่งสินค้ามาตรฐานผู้ประกอบธุรกิจตรวจสอบมาตรฐานสินค้า และผู้ตรวจสอบมาตรฐานสินค้าการออกใบรับรองมาตรฐานสินค้า รวมทั้งทดสอบและฝึกอบรมด้านมาตรฐานสินค้า(๕) ไกล่เกลี่ย ประนีประนอม และวินิจฉัยปัญหา ข้อโต้แย้งและข้อพิพาทเกี่ยวกับมาตรฐานสินค้า และดำเนินคดีผู้ฝ่าฝืนกฎหมาย(๖) เป็นศูนย์บริการข้อมูลด้านมาตรฐานและข้อมูลอื่น ๆที่เกี่ยวข้องกับงานด้านมาตรฐานสินค้า(๗)ดำเนินการเกี่ยวกับงานเลขานุการของคณะกรรมการที่เกี่ยวข้องกับมาตรฐานสินค้า(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๑๓) กองสิทธิประโยชน์ทางการค้า มีอำนาจหน้าที่ดังต่อไปนี้(๑) ศึกษา วิเคราะห์และติดตามระบบสิทธิประโยชน์ทางการค้าและเขตการค้าเสรีรวมทั้งการใช้สิทธิประโยชน์จากระบบดังกล่าวเพื่อให้มีการใช้สิทธิอย่างมีประสิทธิภาพ(๒) ศึกษา วิเคราะห์ และติดตามแนวโน้มและผลกระทบของการถูกตัดสิทธิพิเศษทางการค้าของไทยและดำเนินการเพื่อให้ได้มาซึ่งสิทธิพิเศษทางการค้า การขอคืนสิทธิ การขยายสิทธิและการรักษาสิทธิ รวมทั้งสร้างระบบเตือนภัย เพื่อรักษาผลประโยชน์ด้านสิทธิพิเศษทางการค้า(๓) เสนอความเห็นเพื่อประกอบการพิจารณาแนวทางและหลักเกณฑ์ในการให้และทบทวนการให้สิทธิพิเศษทางการค้า(๔) ศึกษา วิเคราะห์และร่วมประชุมเจรจาจัดทำกฎว่าด้วยถิ่นกำเนิดสินค้าภายใต้พันธกรณีขององค์การการค้าโลกอาเซียน และความตกลงการค้าเสรี รวมทั้งเสนอแนวทาง ทบทวนและปรับปรุงให้สอดคล้องกับการเปลี่ยนแปลงทางเทคโนโลยีและสถานการณ์ทางการค้าโดยเป็นหน่วยงานประสานการดำเนินงานเพื่อให้หน่วยงานภายในกรมสามารถปฏิบัติตามพันธกรณีระหว่างประเทศได้(๕) ดำเนินการตรวจสอบและแก้ไขปัญหาการใช้สิทธิประโยชน์ทางการค้าตามข้อกำหนดของประเทศที่ให้สิทธิ(๖) ดำเนินการให้ความรู้เกี่ยวกับสิทธิพิเศษภายใต้อาเซียนรวมทั้งขั้นตอนและแนวทางในการตรวจสอบความถูกต้องของเอกสารในการขอรับสิทธิแก่ประเทศสมาชิกใหม่ของอาเซียน(๗) ดำเนินการเกี่ยวกับงานเลขานุการของคณะกรรมการบริหารเงินช่วยเหลือเพื่อการปรับตัวของภาคการผลิตและภาคบริการที่ได้รับผลกระทบจากการเปิดเสรีทางการค้าคณะอนุกรรมการกลั่นกรองโครงการเงินช่วยเหลือเพื่อการปรับตัวของภาคการผลิตและภาคบริการที่ได้รับผลกระทบจากการเปิดเสรีทางการค้าคณะอนุกรรมการ และคณะทำงานอื่นที่เกี่ยวข้องรวมทั้งการประชาสัมพันธ์การขอรับความช่วยเหลือตลอดจนติดตามและประเมินผลการดำเนินงานตามโครงการเงินช่วยเหลือเพื่อการปรับตัว(๘) ส่งเสริมและเผยแพร่ให้มีการใช้สิทธิประโยชน์ทางการค้า(๙) ให้คำปรึกษา แนะนำและตอบปัญหาเกี่ยวกับระบบสิทธิประโยชน์ทางการค้ารวมทั้งกฎถิ่นกำเนิดในแต่ละกรอบความตกลง เพื่อให้ได้มาซึ่งสิทธิประโยชน์ทางการค้า(๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๑๔) ศูนย์เทคโนโลยีสารสนเทศและการสื่อสารมีอำนาจหน้าที่ดังต่อไปนี้(๑) ศึกษา วิเคราะห์และเสนอแนะนโยบายการพัฒนาและเชื่อมโยงระบบเทคโนโลยีสารสนเทศทางการค้าเพื่อประกอบการกำหนดกลยุทธ์และแนวทางการพัฒนาระบบเทคโนโลยีสารสนเทศรองรับภารกิจทางด้านการอำนวยความสะดวกทางการค้าของประเทศ(๒) สร้างและพัฒนาระบบสารสนเทศและเครือข่ายเพื่อการบริหารการให้บริการ และเพื่อสนับสนุน การตัดสินใจ การวางแผน การบริหารจัดการการดำเนินมาตรการทางการค้า และการบริการการค้าต่างประเทศ(๓) พัฒนาและประยุกต์ใช้เทคโนโลยีสารสนเทศในการปฏิบัติราชการและการสื่อสารกับหน่วยงานทั้งภายในและภายนอกเพื่อสนับสนุนนโยบายรัฐบาลอิเล็กทรอนิกส์และความตกลงทางการค้าระหว่างประเทศ(๔) พัฒนาระบบข้อมูลสารสนเทศ เพื่อให้บริการเผยแพร่ข้อมูลด้านการค้าและการดำเนินการของหน่วยงาน(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย(๒.๑๕) สำนักบริการการค้าต่างประเทศ มีอำนาจหน้าที่ ดังต่อไปนี้(๑) ตรวจสอบและพิจารณาดำเนินการออกหนังสือรับรองถิ่นกำเนิดสินค้าใบอนุญาตและหนังสือรับรองการส่งออกและนำเข้าสินค้าที่มีการจัดระเบียบการส่งออกและนำเข้า(๒)กำกับดูแลการส่งออกและนำเข้าสินค้าของผู้ประกอบการให้เป็นไปตามปริมาณที่ได้รับการจัดสรร(๓)ตรวจสอบและรับรองความถูกต้องในการออกหนังสือรับรองถิ่นกำเนิดสินค้าใบอนุญาตและหนังสือรับรองการส่งออกและนำเข้าสินค้าที่มีการจัดระเบียบการส่งออกและนำเข้า(๔) เป็นศูนย์ข้อมูลและสถิติการออกหนังสือรับรองถิ่นกำเนิดสินค้าใบอนุญาต และหนังสือรับรองหรือหนังสือสำคัญการส่งออกและนำเข้าสินค้าที่มีการจัดระเบียบการส่งออกและนำเข้า(๕) จัดทำทะเบียนประวัติและบัตรประจำตัวผู้ส่งออกและนำเข้าสินค้าและผู้รับมอบอำนาจ(๖) ศึกษา วิเคราะห์ และให้ข้อคิดเห็น ข้อเสนอแนะในการแก้ไข ปรับปรุงและพัฒนาระบบการให้บริการออกหนังสือรับรองถิ่นกำเนิดสินค้า ใบอนุญาตและหนังสือรับรอง การส่งออกและนำเข้าสินค้าที่มีการจัดระเบียบการส่งออกและนำเข้ารวมทั้งส่งเสริมการใช้งานระบบ(๗)ให้คำปรึกษาแนะนำและตอบข้อสนเทศเกี่ยวกับการให้บริการออกหนังสือรับรองถิ่นกำเนิดสินค้าใบอนุญาตและหนังสือรับรองการส่งออกและนำเข้าสินค้าที่มีการจัดระเบียบการส่งออกและนำเข้า(๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒.๑๖) สำนักบริหารนโยบายและยุทธศาสตร์การค้ามีอำนาจหน้าที่ดังต่อไปนี้(๑) ศึกษา ติดตาม และวิเคราะห์สถานการณ์ทางการค้าเพื่อเป็นข้อมูลประกอบการกำหนดนโยบายการค้าและวางแผนเชิงยุทธศาสตร์ของกรม(๒) ศึกษา วิเคราะห์ จัดทำแผนยุทธศาสตร์ แผนแม่บท แผนปฏิบัติราชการแผนงบประมาณของหน่วยงาน รวมทั้งติดตามและประเมินผล(๓) พัฒนาระบบบริหารราชการของหน่วยงานให้เกิดผลในทางปฏิบัติและมีประสิทธิภาพตามแนวทางของสำนักงานคณะกรรมการพัฒนาระบบราชการและแผนงานของหน่วยงาน รวมทั้งหน่วยงานอื่น ที่เกี่ยวข้อง(๔) จัดทำข้อมูลการค้าที่สำคัญเพื่อใช้ประกอบในการตัดสินใจของผู้บริหาร(๕) จัดทำ/เผยแพร่ข้อมูลที่เป็นประโยชน์แก่ภาคเอกชนผ่านสื่อต่าง ๆ(๖)จัดทำคำรับรองการปฏิบัติราชการและติดตามประเมินผลการปฏิบัติราชการ(๗) จัดทำแผนงาน โครงการและงบประมาณประจำปีของสำนักงานการค้าต่างประเทศในภูมิภาค(๘) กำกับ ดูแล ประสานงาน และสนับสนุนการปฏิบัติงานตามแผนงานและโครงการต่าง ๆของสำนักงานการค้าต่างประเทศในภูมิภาคให้สอดคล้องกับแผนงานและโครงการของกรม(๙) ประสานการทำงาน และเชื่อมโยงข้อมูลทางเศรษฐกิจการค้ากับหน่วยงานอื่นที่เกี่ยวข้องเพื่อให้เกิดความสอดคล้องของการดำเนินนโยบายเศรษฐกิจในภาพรวมของประเทศ(๑๐) ประสานและติดตามการประชุมของคณะรัฐมนตรี และรัฐสภา(๑๑) รวบรวมข้อมูลข่าวสารประมวลและวิเคราะห์รายงานของสำนักงานการค้าต่างประเทศในภูมิภาคเพื่อสรุปจัดทำรายงานเสนอความเห็นประกอบการพิจารณาฝ่ายบริหาร(๑๒) ติดตาม รวบรวม และวิเคราะห์ข้อมูลด้านต่าง ๆที่อาจส่งผลกระทบต่อองค์กรทั้งในระยะสั้นและระยะยาวเพื่อก่อให้เกิดการจัดการเชิงกลยุทธ์ที่มีประสิทธิภาพ(๑๓) ติดตาม ประสานงานและให้การสนับสนุนการปฏิบัติราชการของหน่วยงานต่าง ๆ ภายในกรมและหน่วยงานอื่นที่เกี่ยวข้อง(๑๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย(๒.๑๗) สถาบันส่งเสริมสินค้าเกษตรนวัตกรรม กรมการค้าต่างประเทศโดยให้มีอำนาจหน้าที่ความรับผิดชอบดังนี้(๑) ศึกษา วิเคราะห์ และติดตามแนวโน้มความต้องการของตลาดและส่งเสริมผู้บริโภคให้รู้จักคุณค่าของสินค้าเกษตรนวัตกรรมที่มีอยู่หลากหลายในประเทศไทยเพื่อขับเคลื่อนการผลิตและการค้าสินค้าเกษตรนวัตกรรมมากกว่าสินค้าเกษตรพื้นฐาน(๒) ศึกษา วิเคราะห์ และติดตามปัญหาอุปสรรคในการผลิตและการค้าสินค้าเกษตรนวัตกรรมของไทยเพื่อผลักดันแนวทางการแก้ไขปัญหาที่ก่อให้เกิดประโยชน์สูงสุดแก่ผู้ประกอบการ(๓) ศึกษากฎ ระเบียบ และข้อบังคับตามกฎหมายที่เกี่ยวข้องกับการผลิตและการค้าสินค้านวัตกรรม(๔) ให้คำปรึกษา แนะนำ และตอบข้อซักถามรวมถึงประสานเชื่อมโยงเครือข่ายผู้ที่มีส่วนเกี่ยวข้องตลอดห่วงโซ่อุปทาน(๕)เสนอแนวทางและความเห็นในการผลิตและการค้าสินค้าเกษตรนวัตกรรมให้สอดคล้องกับการเปลี่ยนแปลงเทคโนโลยีและสถานการณ์ทางการค้ารวมถึงต่อยอดงานวิจัยเชิงพาณิชย์ที่ตอบสนองความต้องการของผู้บริโภคเชื่อมโยงสู่ตลาดที่มีศักยภาพทั้งในและต่างประเทศ(๖) ติดตามประเมินผลการดำเนินงานเพื่อวางแผนกลยุทธ์ในการพัฒนาตลาดสินค้าเกษตรนวัตกรรมที่เน้นคุณภาพและมีมูลค่าสูง(๗) ปฏิบัติงานอื่น ๆตามที่คณะทำงานสถาบันส่งเสริมสินค้าเกษตรนวัตกรรมมอบหมาย(๘) ปฏิบัติงานร่วมกับ หรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ สถานที่ติดต่อเพื่อขอรับข้อมูลข่าวสารของกรมการค้าต่างประเทศ(๓.๑) กรมการค้าต่างประเทศ กระทรวงพาณิชย์ ๕๖๓ถนนนนทบุรี ตำบลบางกระสอ อำเภอเมืองนนทบุรี จังหวัดนนทบุรี๑๑๐๐๐(๓.๒) สำนักงานสาขาท่าอากาศยานสุวรรณภูมิ จังหวัดสมุทรปราการ ๙๙๙หมู่ ๑ ตำบลหนองปรือ อำเภอบางพลี จังหวัดสมุทรปราการ ๑๐๕๔๐(๓.๓) สำนักงานสาขาศูนย์แสดงสินค้าแบบเบ็ดเสร็จกรมส่งเสริมการค้าระหว่างประเทศ รัชดา ๒๒/๗๗ ถนนรัชดาภิเษก เขตจตุจักร กรุงเทพฯ๑๐๙๐๐ประกาศ ณ วันที่ ๑๖ มีนาคม พ.ศ. ๒๕๖๑อดุลย์ โชตินิสากรณ์อธิบดีกรมการค้าต่างประเทศพรวิภา/จัดทำ๒๐ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนที่ ๒๙ ง/หน้า ๓/๑๙ เมษายน ๒๕๖๑